Държавен вестник, бр. 106, 2023 г., стр. 27

БРОЙ  106	
Д Ъ Р Ж А В Е Н  В Е С Т Н И К 	
СТР.  27  
тавните образувания в тази юрисдикция може 
да бъде определен в съответствие с допустим 
счетоводен стандарт или одобрен счетоводен 
стандарт, който е различен от счетоводния 
стандарт, в съответствие с който е изготвен 
консолидираният финансов отчет от крайното 
образувание майка, при условие че, когато 
е използван одобрен счетоводен стандарт, 
нетният счетоводен финансов резултат на 
съставните образувания е преобразуван така, 
че да не води до съществено нарушаване на 
конкуренцията.
(6) Когато прилагането на определен 
принцип или процедура съгласно счетоводен 
стандарт води до съществено нарушаване на 
конкуренцията, счетоводното отчитане на 
стопанските операции съгласно този принцип 
или процедура се коригира в съответствие 
с Международните счетоводни стандарти, 
приети с Регламент (ЕО) № 1606/2002 на 
Европейския парламент и на Съвета от 
19 юли 2002 г. за прилагането на междуна­
родните счетоводни стандарти (OВ, L 243/1 от 
11 септември 2002 г.), наричан по-нататък 
„Регламент (ЕО) № 1606/2002“.
Корекции за определяне на допустимата 
печалба или загуба
Чл. 260н. (1) За целите на този член:
1. „нетни разходи за данъци“ е нетната 
сума, формирана от:
а) включени данъци, начислени като разход, 
както и всички текущи и отсрочени данъци, 
включени в разходите за данъци, включител­
но включени данъци върху доходи, които се 
изключват при определянето на допустимата 
печалба или загуба;
б) отсрочени данъчни активи, формирани 
в резултат на отчетена загуба за данъчния 
период;
в) допустими национални допълнителни 
данъци, начислени като разход;
г) данъци, начислени като разход, форми­
рани в резултат от прилагане на Директива 
(ЕС) 2022/2523 на Съвета от 15 декември 2022 
г. за гарантиране на глобално минимално 
равнище на данъчно облагане на многонаци­
оналните групи от предприятия и големите 
национални групи в Съюза (ОВ, L 328/1 от 
22 декември 2022 г.), наричана по-нататък 
„Директива (ЕС) 2022/2523“, а по отношение 
на юрисдикции извън Европейския съюз, 
формирани в резултат от прилагане на Пра­
вилата на Организацията за икономическо 
сътрудничество и развитие (Данъчни предиз­
викателства, произтичащи от цифровизацията 
на икономиката – Типови глобални правила 
срещу свиване на данъчната основа (втори 
стълб);
д) недопустими възстановими прихванати 
данъци, начислени като разход;
2. „изключен дивидент“ е дивидент или 
друго разпределение, получено или начислено 
във връзка с участие в собствеността, с изклю­
чение на дивидент или друго разпределение, 
получено или начислено във връзка с:
а) участие в собствеността:
аа) на образувание, от страна на групата, 
което носи право на по-малко от 10 на сто 
от печалбите, капитала или резервите или 
правата на глас в образуванието към датата 
на разпределение или разпореждане (наричан 
по-нататък „дялово участие в портфейл“), и
бб) икономически притежавано от със­
тавното образувание, което получава или 
начислява дивидента или друго разпределение, 
в продължение на по-малко от една година 
към датата на разпределението;
б) участие в собствеността на инвестици­
онно образувание, за което е упражнен избор 
съгласно чл. 260я15;
3. „изключена печалба или загуба от учас­
тия“ е печалба или загуба, участвала при 
определянето на нетния счетоводен финансов 
резултат на съставното образувание, която е 
формирана от:
а) печалби и загуби от промяна в справед­
ливата стойност на участие в собствеността, 
с изключение на дялово участие в портфейл;
б) печалби или загуби от участие в соб­
ствеността, отчетено по метода на собствения 
капитал;
в) печалби и загуби от разпореждане с 
участие в собствеността, с изключение на 
разпореждане с дялово участие в портфейл;
4. „включена печалба или загуба при при­
лагане на модела на преоценка“ е нетната 
печалба или загуба, увеличена или намале­
на с всички свързани включени данъци за 
данъчния период, отчетена при прилагането 
на такова счетоводно отчитане на имоти, ма­
шини и съоръжения, при което са изпълнени 
едновременно следните условия:
а) балансовата им стойност периодично 
се коригира до справедливата им стойност;
б) корекциите се отразяват в другия все­
обхватен доход;
в) корекциите, отразени в другия всеоб-
хватен доход, впоследствие не се включват в 
печалбата или загубата;
5. „асиметрична печалба или загуба от 
курсови разлики“ е печалба или загуба на 
образувание от промяна в обменния курс, 
чиято функционална валута за счетоводни и 
за данъчни цели е различна и която е:
а) включена при определянето на данъчния 
финансов резултат на съставно образувание и 
която се дължи на промени в обменния курс 
между функционалните валути за счетоводни 
и за данъчни цели на съставното образувание;
б) включена при определянето на нетния 
счетоводен финансов резултат на съставно 
образувание и която се дължи на промени 
в обменния курс между функционалните 
валути за счетоводни и за данъчни цели на 
съставното образувание;
в) включена при определянето на нетния 
счетоводен финансов резултат на съставно 
образувание и която се дължи на промени